‘বলে দাও’ গানটিতে ভালোবাসার গল্প বলেছেন অদিত। সে গল্পের চরিত্র সাজাতেই ভিডিওতে নিয়েছেন ‘ঢাকা অ্যাটাক’ খ্যাত তাসকিন রহমানকে। সঙ্গে শেহতাজ। দুই দিন ধরে ভিডিওটির শুটিং হয়। নির্মাতা তাসকিনেরই বড় ভাই তানিম রহমান অংশু। সোহেল আরমানের কথায় গানটির সুর করেছেন অদিত, হাসিব ও দোলা। সংগীতায়োজনে অদিত। ফ্যাটম্যান ফিল্মস ও ইনফিনিট মিডিয়ার প্রযোজনায় ভিডিওতে সহযোগিতা করেছে উত্সববিডি ডট কম। অদিত বলেন, ‘গানটি তৈরির পর অংশু ভাই আর আমি ভিডিওর কথা চিন্তা করতেই তাসকিনের কথা মাথায় আসে। এটা তাঁর প্রথম মিউজিক ভিডিও। অডিওর সঙ্গে ভিডিওটির দারুণ সমন্বয় হয়েছে। আশা করি সবার ভালো লাগবে।’